ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660020316

ขอให้ตรวจสอบการเรียกเก็บเงินค่ายานอกบัญชี กรณีไม่มีสิทธิหลักประกันสุขภาพถ้วนหน้า (โครงการ 30 บาท รักษาทุกโรค) และไม่มีสิทธิประกันสังคม ของโรงพยาบาลกลาง กรุงเทพมหานคร เนื่องจากวันที่ 17 พฤษภาคม 2566 เวลาประมาณ 11.00 น. ผู้ร้องและภรรยาของผู้ร้องได้เข้าไปใช้บริการยังโรงพยาบาลฯ เพื่อเข้าไปรักษาอาการป่วย ซึ่งภรรยาของผู้ร้องไม่มีสิทธิประกันสุขภาพถ้วนหน้า (โครงการ 30 บาท รักษาทุกโรค) และไม่มีสิทธิประกันสังคม ซึ่งทางโรงพยาบาลฯ มีการเรียกเก็บเงินค่าใช้บริการ 100 บาท (หนึ่งร้อยบาทถ้วน) ก็ดำเนินการถูกต้องแล้ว ซึ่งทางโรงพยาบาลมีการเรียกเก็บเงินค่ายานอกบัญชี เป็นเงิน 118 บาท (หนึ่งร้อยสิบแปดบาทถ้วน) เนื่องจากภรรยาของผู้ร้องเป็นผู้ป่วยนอก ทำให้ภรรยาของผู้ร้องต้องชำระเงินจำนวนดังกล่าว ซึ่งครอบครัวของผู้ร้องมีฐานะยากจน จึงมีเงินไม่เพียงพอในการชำระค่ายานอกบัญชี ส่งผลให้ได้รับความเดือดร้อนเป็นอย่างมาก ผู้ร้องเห็นว่า ภรรยาของตนเองไม่ได้รับความเป็นธรรม ทางโรงพยาบาลฯมีการให้บริการแย่มาก ประกอบกับผู้ร้องแจ้งว่า ได้เข้าไปใช้บริการยังโรงพยาบาลมิชชั่น ยังมีน้ำดื่มสำหรับผู้เข้าไปใช้บริการ แต่ทำไมทางโรงพยาบาลกลางไม่มีน้ำดื่มสำหรับผู้เข้าไปใช้บริการ ผู้ร้องขอให้ทางโรงพยาบาลฯติดตั้งตู้กดน้ำดื่มแบบเย็นเพิ่มเติม เพื่อบริการประชาชนที่เข้าไปใช้บริการ (ระบุข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการตรวจสอบการเรียกเก็บเงินค่ายานอกบัญชีฯ ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata